Project Gotham Racing 3

Project Gotham Racing 3, saīsināti PGR3, ir sacīkšu žanra datorspēle, kas pieejama tikai uz Xbox 360 konsoles.

 Trases 
Sacīkstes vienspēlētāja un daudzspēlētāju režīmos notiek piecās pasaules vietās. Katra no tām atšķiras ar savu dizainu un nepieciešamajām braukšanas iemaņu prasībām. Katrā pilsētā pieejamas vairākas trases, kuras atšķiras pēc sarežģītības pakāpes un to garuma. Spēlē ir realizēts dienas un nakts braukšanas režīms. Dienā ielas piepilda saules gaisma un ēku ēnas, bet naktī visā krāšņumā atklājas nakts apgaismojums.
 Sacīkšu norises vieta Raksturojums Lasvegasa Sacīkstes ļoti krāšņā pilsētā. Īpaši labi tā izskatās naktī. Daudz taisnu, garu posmu, ar asiem un viltīgiem pagriezieniem. Londona Skriešanās notiek gar slavenākajiem Londonas vēsturiskajiem un tūrisma objektiem: Parlamenta ēka, Bakingemas pils, Trafalgaras laukums, Pikadili cirks, Admirāļa arka un Londonas Acs. Trases šauras, ceļi nelīdzeni, asi pagriezieni, ceļa vidū stāvoši pieminekļi.ŅujorkaSlavenais Bruklinas tilts, Brodveja un Taimskvērs. Nepieciešamas jaudīgas un ļoti ātras automašīnas, lai šķērsotu šos attālumus. Debeskrāpju ēnas uz ielām traucē laikus pamanīt tuvojošos pagriezienu.TokijaSamērā īsas, bet sarežģītas trases ar ļoti nelīdzenu ceļa segumu šaurās pilsētas ielās. NirburgringaPar "Zaļo monstru" dēvētā Vācijā esošā trase tiek uzskatīta par vienu no smagākajām sacīkšu trasēm pasaulē. Atšķirībā no četrām iepriekšējām sacīkšu vietām, skriešanās šeit notiek zaļumos - pa zaļām pļavām un mežiem.

 Automašīnas 
PGR3 pieejamas piecas automašīnu klases: A, B, C, D un E. A klasē ir spēcīgākās un ātrākās automašīnas, E - vājākās un lēnākās.

A klase
 Ariel Atom 275S; Ford Indigo (konceptauto); Koenigsegg CCR; Lotus Elise GT1; Mercedes CLK-GTR SuperSport; Palmer-Jaguar JP1; Radical SR3 Turbo; RUF Supercar (konceptauto); Lamborghini Murciélago R-GT; Panoz GTR-1 Coupe; Ferrari F50 GT; McLaren F1 LM; Toyota GT-One; TVR Cerbera Speed Twelve

B klase
 Enzo Ferrari; Ford GT90; Koenigsegg CC8S; Pagani Zonda C12 S 7.3; RUF RTurbo; TVR Typhon; Ultima GTR; Maserati MC12; Saleen S7; VW W12 Nardo; Callaway Sledgehammer; Dodge Viper SRT10 Carbon

C klase
 Ferrari F40; Ferrari F430; Ferrari F50; Ford GT; Lamborghini Murciélago 6.2; RUF CTR Yellow Bird; * Shelby GR-1 (konceptauto); Dodge Viper GTS ACR; Cadillac 16 (konceptauto)

D klase
 Callaway C12; Chevrolet Corvette C6; Ferrari 575 Maranello; Ferrari Challenge Stradale; RUF RGT RS; Saleen S281E; Shelby Cobra (konceptauto); Spyker C8 Double 12S; TV Sagaris; Dodge Viper SRT-10; Ford Mustang GTR; Elfin MS8

E klase
 Aston Marin DB9; Chevrolet ZR1; Ferrari Testarossa; Lamborghini Countach; Maserati GranSport; Panoz GTLM; Shelby GT500; Shelby Cobra GT500; Wiesmann GT; Bentley Continental GT; Ferrari 355F1 GTS; Jaguar XKR; Lamborghini Miura P400 SV; Lotus Esprit; Nissan GTR (konceptauto); Nissan Skyline R34 Nür

 Karjera 
PGR3 karjeru veido 23 čempionātu sērija. Katrā čempionātā ir vairākas sacīkstes, kuras notiek dažādās pasaules vietās. Uzvarot vienu čempionātu, kļūst pieejams nākamais čempionāts. 
Katru sacīksti un čempionātu var iziet uz četriem dažādiem grūtības pakāpes līmeņiem: bronzas, sudraba, zelta un platīna. Bronzas sacīkstes ir vieglākās, bet platīna - smagākās. Par godalgoto vietu ieņemšanu piešķir medaļas (zelta, sudraba un bronzas attiecīgi). Katrs grūtības līmenis pieprasa minimālo kritēriju izpildi, lai spēlētājs sacīkstēs kļūtu par uzvarētāju. Pie vieglākā līmeņa pietiek ar 3.vietu, bet smagākā līmenī 1.vieta ir obligāta, lai uzvarētu sacīksti.

Visas sacīkstes nosacīti tiek iedalītas trīs grupās: 
 Sacīkstes ar laika elementu (Timed Events); 
 Sacīkstes ar oponentiem (Racing Events); 
 Manevru sacīkstes (Style Events).

Sacīkstēs ar laika elementu spēlētājs sacenšas ar laiku. Izpildot kritērijus, tiek iegūta godalgota vieta:
 Sacīkšu veids Raksturs Hot Lap Viens aplis jānobrauc paredzētā laika ietvaros. Timed Run Jāpabeidz sacensība pirms laiks ir iztecējis. Breakthrough Jāizbrauc noteikts skaits kontrolpunktu, pirms laiks ir iztecējis. Par katra kontrolpunkta šķēršošanu tiek piešķirts papildus laiks. Time vs. Kudos Jāpabeidz aplis pirms laiks ir iztecējis. Iegūtie Kudos apstādina laiku un pievieno papildus sekundes sacensības turpināšanai.

Sacīkstēs ar oponentiem ir trīs klasiskie braukšanas režīmi, kur cīņa notiek pret datora vadītiem braucējiem.
 Sacīkšu veids Raksturs Street Race Sacīkstes pret vairākiem oponentiem ar mērķi sasniegt pēc iespējas augstāku vietu.  One on One Sacīkste ar vienu datora vadītu oponentu. Uzvar tas, kas pirmais šķērso finiša līniju. Eliminator Jāsacenšas ar oponentu grupu vairāku apļu garumā. Pēdējais spēlētājs, kurš noslēdz apli, tiek izslēgts no spēles.

Manevru sacīkstēs uzsvars tiek likts uz Kudos punktu iegūšanu, parādot braukšanas stilu un prasmes pareizi automašīnu vadīt trasē.

 Sacīkšu veids Raksturs Cone Challenge Laika ietvaros jāizbrauc caur konusu vārtiem, kuri izvietoti pēc noteikta attāluma visas trases garumā. Drif Challenge Jāiegūst noteikts Kudos punktu skaits, izpildot spēkrata sanesi trases īsās sekcijās noteikta laika ietvaros. Overtake Challenge Jāapsteidz noteikts skaits automašīnu piešķirtā laika robežās. Speed Challenge Šķērsojot ātruma noteikšanas radaru, jāsasniedz maksimālais noteiktais braukšanas ātrums.

 Kudos punktu sistēma 
Par Kudos spēlē sauc stila, ātruma, prasmju un uzdrīkstēšanās demonstrēšanu sacensību laikā. Par šādu meistarību tiek piešķirti punkti atkarībā no manevru sarežģītības un atkārtojuma biežuma. Saduroties ar trases bortiem, šķēršļiem un citām automašīnām, par meistarību piešķirtie punkti, ja nu tādi tika nopelnīti, tiek anulēti.

 Manevrs Manevra būtība360Mirklī apgriezt mašīnu apkārt savai asij pa 360 grādiem.AirPacelt visas četras riepas no ceļa (lidot).Clean sectionTīri nobraukt pa noteiktu ceļa posmu.Cone GateTīri izbraukt starp diviem konusiem.OvertakeApsteigt vai apdzīt oponentu.Overtake (Draft)Sekot tuvu priekšā braucošajam oponentam un tad acumirklīgi to apdzīt.Race LineIzejot pagriezienu, ievērot optimālu ātrumu, iesākot no ārējās malas un nogriežot pagrieziena iekšējo malu.E-Brake SlideBremzēt ienākot pagriezienā, un tad lietot rokasbremzi, ar aizmuguri ieslīdot pagriezienā.Braking Power OverTuvoties pagriezienam ļoti lielā ātrumā, atlaist gāzes pedāli un strauji pagriezt, turot bremzi.Feint DriftTuvojoties pagriezienam, mierīgi sagriezt stūri, un tad asi sagriezt pagriezienā, lietojot automašīnas inerci, sanesot riepas trasei šķērsām.Braking DriftTuvoties pagriezienam ātrumā, piespiest bremzi, noņemot svaru no aizmugurējām riepām. Piespiest gāzi, sagriezt stūri pretējā virzienā, lai kontrolētu slīdēšanu.Braking FeintTuvojoties pagriezienam, viegli griezt no stūra, tad pagriezt asi un bremzēt strauji, izraisot sānslīdi.Power FeintTuvojoties pagriezienam, viegli griezt no stūra, tad pagriezt asi un spiest visu gāzi.Two WheelsPacelt divas riepas no ceļa.Combo BonusSavienot manevrus kopā pirms Kudos punkti tiek ieskaitīti kopējā punktu bankā.Top SpeedBraukt ātrāk par citiem daudzspēlētāju sacīkstēs. Punktus piešķir finišā.

 Daudzspēlētāju režīms 
Daudzspēlētāju režīmā, ko nodrošina Xbox Live pakalpojums, ir iespējams sacensties karjeras režīmā pret citiem tīkla spēlētājiem. Čempionāta režīmā dalībnieki sākumā cīnās par iekļūšanu sacīkstēs, parādot labāko braukšanas laiku uz noteiktas trases. Tālāk, noteiktos datumos un laikos, notiek braukšana uz noteiktām trasēm. Finālā uzvar tas spēlētājs, kurš visos iepriekšējos posmos ieguvis maksimālo punktu skaitu. Gotham TV iespēja piedāvā spēlētājiem vērot citu dalībnieku braukšanas sniegumu.

 Ārējās saites 
 Project Gotham Racing 3 mājas lapa 

Kategorija:Xbox 360 spēles
Kategorija:Project Gotham Racing
Kategorija:2005. gada videospēles